รัฐบาลไทย-ข่าวทำเนียบรัฐบาล-คณะทำงานเฉพาะกิจ สั่งลุยจับกุมพวกกักตุน โก่งราคา เอาเปรียบประชาชนช่วงวิกฤต [กระทรวงพาณิชย์]
วันศุกร์ที่ 27 มีนาคม 2563
คณะทํางานเฉพาะกิจ สั่งลุยจับกุมพวกกักตุน โก่งราคา เอาเปรียบประชาชนช่วงวิกฤต [กระทรวงพาณิชย์]
คณะทํางานเฉพาะกิจ สั่งลุยจับกุมพวกกักตุน โก่งราคา เอาเปรียบประชาชนช่วงวิกฤต
คณะทํางานเฉพาะกิจสินค้าอุปโภคบริโภค สั่งลุยจัดการขั้นเด็ดขาด จับกุม ปราบปรามผู้กระทําความผิดเกี่ยวกับสินค้า เพื่อดูแลประชาชนในสถานการณ์วิกฤต มอบตํารวจ กอ.รมน. จับได้ทันที ไม่ต้องมีเจ้าทุกข์ ส่วนหน่วยงานอื่นให้ใช้อํานาจตามกฎหมายจับได้เลย เผยผู้บริโภคที่แจ้งเบาะแส หากคดีถึงที่สุด ได้ส่วนแบ่งค่าปรับ 25% เผยจับกุมขาย “ไข่ไก่” แพงแล้ว 3 ราย รวมถึงขายแอลกอฮอล์แพง ส่วนยอดจับผู้ทําผิดล่าสุดรวม 216 ราย
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยถึงผลการประชุมคณะทํางานเฉพาะกิจป้องกันและปราบปรามการกระทําความผิดเกี่ยวกับสินค้าอุปโภคบริโภคระดับประเทศ ร่วมกับหน่วยงานที่เกี่ยวข้อง เช่น กองอํานวยการรักษาความมั่นคงภายในราชอาณาจักร (กอ.รมน.) สํานักงานตํารวจแห่งชาติ มหาดไทย กระทรวงอุตสาหกรรม กระทรวงดิจิทัลเพื่อเศรษฐกิจและสังคม กระทรวงสาธารณสุข สํานักงานคณะกรรมการคุ้มครองผู้บริโภค และกรมการค้าภายใน ว่า ได้ทําความเข้าใจกันว่าขณะนี้ไม่ใช่สถานการณ์ปกติ การดูแลราคาสินค้า ทั้งการป้องกันการกักตุน การจําหน่ายเกินราคา จะต้องดําเนินการจับกุมเด็ดขาด บังคับใช้กฎหมายอย่างจริงจัง โดยจะบูรณาการการทํางานร่วมกันของหน่วยงานที่มีอํานาจตามกฎหมาย ใครมีอํานาจอะไร ก็ดําเนินการตามอํานาจที่มีอยู่ เพื่อดูแลประชาชนในช่วงนี้ ไม่ให้ได้รับผลกระทบ
“ถ้าเป็นสถานการณ์ปกติ กระทรวงพาณิชย์จะดูแลราคาสินค้า ป้องกันการเอารัดเอาเปรียบ แต่ขณะนี้ถือว่าไม่ปกติ กําลังคนของพาณิชย์มีน้อย จึงต้องร่วมมือกับทุกหน่วยงานที่เกี่ยวข้องบังคับใช้กฎหมาย ถือว่าคณะทํางานเฉพาะกิจฯ ได้สั่งลุยแล้ว ไม่ให้ถือว่าเป็นงานรูทีน แต่ให้เป็นงานเฉพาะกิจ โดยเฉพาะการจับกุมผู้กระทําความผิดในสถานการณ์เช่นนี้ ตํารวจ ถือเป็นเจ้าพนักงานตามกฎหมาย สามารถดําเนินการได้เลย ไม่ต้องมีคนจากกระทรวงพาณิชย์ไปร่วม ใครทําผิดกฎหมาย จับได้เลย กอ.รมน. ก็จับได้ ส่วนหน่วยงานอื่นๆ อย่างกระทรวงอุตสาหกรรม กระทรวงสาธารณสุข สคบ. ให้ดําเนินการตามกฎหมายที่ตัวเองดูแลอยู่ได้ อย่างแอลกอฮอล์ ถ้าความเข้มข้นไม่ถึง 70% ไม่มีคุณภาพ ก็จับกุมได้ เป็นต้น”
ทั้งนี้ นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ยังได้ลงนามในคําสั่งแต่งตั้งคณะทํางานเฉพาะกิจป้องกันและปราบปรามการกระทําความผิดเกี่ยวกับสินค้าอุปโภคบริโภคระดับจังหวัด มีผู้ว่าราชการจังหวัดเป็นประธาน ซึ่งได้ประสานไปยังกระทรวงมหาดไทย ให้กําชับผู้ว่าฯ ให้มีการดําเนินการและบังคับใช้กฎหมายในทิศทางเดียวกันอย่างเคร่งครัดแล้ว
สําหรับผู้บริโภคที่พบเห็นการเอารัดเอาเปรียบ หรือพบเห็นการกักตุน พบเห็นการจําหน่ายสินค้าราคาแพงเกินจริง สามารถร้องเรียนได้ที่สายด่วน 1569 กรมการค้าภายใน และในระดับจังหวัดร้องเรียนได้ที่ศูนย์ดํารงธรรม ซึ่งอยากจะแจ้งถึงผู้บริโภคที่ร้องเรียน หากสามารถดําเนินการจับกุมดําเนินคดี และคดีถึงที่สุด มีการปรับผู้กระทําความผิด ผู้ที่ร้องเรียนจะได้รับส่วนแบ่งค่าปรับที่ได้จากคดีในอัตรา 25% ของค่าปรับด้วย
นายบุณยฤทธิ์กล่าวว่า การดําเนินการจับกุมผู้กระทําผิดสินค้าไข่ไก่ ได้จับกุมไปแล้ว 3 ราย ที่จ.ปทุมธานี ขายไข่ไก่เบอร์ 0 จํานวน 30 ฟอง ราคา 170 บาท ราคาเฉลี่ย 5.66 บาทต่อฟอง จากปกติไม่ควรเกิน 4.10-4.20 บาทต่อฟอง ที่จ.พิษณุโลก ขายไข่ไก่เบอร์ 2 จํานวน 30 ฟอง ราคา 140 บาท จากปกติไม่ควรเกิน 110 บาท และที่จ.นครสวรรค์ ขายไข่ไก่ เบอร์ 0 ราคา 155 บาท เบอร์ 1 ราคา 150 บาท เบอร์ 2 ราคา 145 บาท เบอร์ 3 ราคา 130 บาท เกรดคละ ราคากว่า 100 บาท ซึ่งได้ส่งดําเนินคดีตามกฎหมายทั้งหมดแล้ว และยังมีการจับกุมผู้จําหน่ายแอลกอฮอล์ราคาแพงเกินจริงที่จ.ภูเก็ต จากราคาปกติ 45-50 บาท ขายในราคา 309 บาท ส่วนยอดจับกุมผู้กระทําความผิดจนถึงวันที่ 26 มี.ค.2563 ส่วนใหญ่เป็นผู้กระทําผิดเกี่ยวกับหน้ากากอนามัย รวม 216 ราย แยกเป็นกรุงเทพฯ 109 ราย และต่างจังหวัด 107 ราย
อย่างไรก็ตาม กรณีไข่ไก่ ไม่อยากให้ผู้บริโภคตื่นตระหนก เพราะไข่ไก่มีกําลังการผลิตวันละ 41 ล้านฟอง บริโภคในประเทศ 39 ล้านฟอง ยังมีผลผลิตส่วนเกินเหลืออยู่ 2 ล้านฟอง ซึ่งปกติจะส่งออก แต่ล่าสุดได้ห้ามการส่งออกไปแล้ว 7 วัน สามารถขยายเวลาได้ หากยังมีปัญหา ส่วนที่ดูเหมือนสินค้าขาดแคลน เพราะเติมสินค้าไม่ทัน จากปกติขาย 1 สัปดาห์หมด แต่คนซื้อหมดภายใน 1 วัน ทําให้สินค้าขาดช่วง และยังคงยืนยันว่ามีเพียงพอ เพราะปกติ จะมีนักท่องเที่ยวมาไทย 30-40 ล้านคน ทุกโรงแรมมีเมนูไข่ แต่ตอนนี้นักท่องเที่ยวหายไป ส่วนเกินจากตรงนี้ ก็กลับเข้ามาสู่ตลาด ที่สําคัญ ไม่มีความจําเป็นต้องกักตุน เพราะรัฐบาลไม่ได้ห้ามออกจากบ้าน ยังสามารถออกมาซื้อสินค้าอุปโภคบริโภคได้
>>>ติดตามข่าวสารพาณิชย์แบบฉับไว ส่งตรงถึงมือถือได้ที่ http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์ https://twitter.com/CNAOnlineTwit